CELEX: 32021D0103
Language: bg
Date: 2021-01-29 00:00:00
Title: Решение за изпълнение (ЕС) 2021/103 на Комисията от 29 януари 2021 година за неодобряване на въглероден диоксид като съществуващо активно вещество за употреба в биоциди от продуктов тип 19 (текст от значение за ЕИП)

1.2.2021   
               
               
                  BG
               
               
                  Официален вестник на Европейския съюз
               
               
                  L 34/31
               
            
         РЕШЕНИЕ ЗА ИЗПЪЛНЕНИЕ (ЕС) 2021/103 НА КОМИСИЯТА
         от 29 януари 2021 година
         за неодобряване на въглероден диоксид като съществуващо активно вещество за употреба в биоциди от продуктов тип 19
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
         като има предвид, че:
         
                     (1)
                  
                  
                     С Делегиран регламент (ЕС) № 1062/2014 на Комисията (2) е установен списък на съществуващи активни вещества, които следва да бъдат оценени с оглед на евентуалното им одобряване за използване в биоциди. Този списък включва въглероден диоксид (ЕО № 204-696-9; CAS № 124-38-9). Този списък включва също въглероден диоксид, генериран от пропан, бутан или смес от двете чрез изгаряне. Последният не попада в обхвата на настоящото решение за изпълнение.
                  
               
                     (2)
                  
                  
                     Всички участници са оттеглили подкрепата си за употребата на въглероден диоксид в биоциди от продуктов тип 19 — aтрактанти и репеленти. Европейската агенция по химикали публикува открита покана за поемане на ролята на участник в съответствие с член 14, параграф 1, буква а) от Делегиран регламент (ЕС) № 1062/2014. Не е подадено уведомление в съответствие с член 17 от същия регламент. В съответствие с член 20, първа алинея, буква б) от Делегиран регламент (ЕС) № 1062/2014, за активните вещества, които вече не са подкрепени в рамките на програмата за преглед за разглеждания продуктов вид, следва да бъде прието решение за неодобряване.
                  
               
                     (3)
                  
                  
                     Поради това въглероден диоксид (ЕО № 204-696-9, CAS № 124-38-9) следва да не бъде одобрен като активно вещество за употреба в биоциди от продуктов тип 19.
                  
               
                     (4)
                  
                  
                     Съществуващите биоциди от продуктов тип 19, съдържащи въглероден диоксид, могат да продължат да бъдат предоставяни на пазара и използвани до датите, посочени в член 89, параграф 2, втора алинея от Регламент (ЕС) № 528/2012.
                  
               
                     (5)
                  
                  
                     Въглероден диоксид по принцип е включен в категория 6 от приложение I към Регламент (ЕС) № 528/2012. Поради това биоцидите от продуктов вид 19, съдържащи въглероден диоксид, могат да бъдат предоставяни на пазара и използвани, при условие че са разрешени в съответствие със същия регламент и отговарят на условията и спецификациите, определени за въглероден диоксид в приложение I.
                  
               
                     (6)
                  
                  
                     Мерките, предвидени в настоящото решение, са в съответствие със становището на Постоянния комитет по биоцидите,
                  
               ПРИЕ НАСТОЯЩОТО РЕШЕНИЕ:
         
            Член 1
            Въглероден диоксид (ЕО № 204-696-9, CAS № 124-38-9) не се одобрява като активно вещество за употреба в биоциди от продуктов тип 19.
         
         
            Член 2
            Настоящото решение влиза в сила на двадесетия ден след деня на публикуването му в Официален вестник на Европейския съюз.
            
         
         
            Съставено в Брюксел на 29 януари 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 167, 27.6.2012 г., стр. 1.
         
            (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).